Com es desenvolupa?

El seu cicle biològic presenta les fases d’ou, larva, pupa i adult. 

Ous: Els ous són negres i ovalats, i no són visibles a simple vista. Són importants perquè asseguren la supervivència de l’espècie durant l’estació freda.
Ous d'Aedes albopictus abans de néixer les larves.  Són quasi invisibles a l'ull nu, fan menys de 1 mm (Foto: R. Eritja).
Larves: Són la fase de desenvolupament de l’insecte quan surt de l’ou. Són aquàtiques, obscures, sense ales i no tenen cap semblança amb l’individu adult. 

Les seves dimensions oscil·len entre 1 i 8 mm de llargària, segons el seu grau de creixement, i triguen de 5 a 10 dies per transformar-se en pupes. Les larves s'alimenten de matèria orgànica suspesa a l'aigua i poden semblar petits capgrossos a primera vista. 

Larves de Culex pipiens, el mosquit comú, vistes des de dins de l'aigua,  (Foto: R. Eritja)

Detalls de les larves, vistes de costat, dins de l'aigua (Foto: R. Eritja).

Pupa: És la fase posterior a la larva, d’una durada d’uns dos dies i on es produeix la metamorfosi que donarà lloc al mosquit adult.

Un adult mascle de mosquit tigre, comparat amb una moneda estàndard (Foto: R. Eritja).

